Source: http://docplayer.hu/46836870-Az-igazsagugyi-es-rendeszeti-miniszter-2006-irm-rendelete.html
Timestamp: 2018-06-21 11:22:29
Document Index: 13120094

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az igazságügyi és rendészeti miniszter. /2006. (..) IRM rendelete - PDF
Download "Az igazságügyi és rendészeti miniszter. /2006. (..) IRM rendelete"
1 Tervezet! június 12. Az igazságügyi és rendészeti miniszter /2006. (..) IRM rendelete a bíróságon kezelt letétekről szóló 27/2003. (VII. 2.) IM rendelet módosításáról A Polgári Törvénykönyvről szóló évi IV. törvény ában, az igazságügyminiszter feladat- és hatásköréről szóló 157/1998. (IX. 30.) Korm. rendelet 4. -a (1) bekezdésének a) pontjában és a büntetőeljárásról szóló évi XIX. törvény (a továbbiakban: Be.) a (2) bekezdésének i) pontjában kapott felhatalmazás alapján a következőket rendelem el: 1. A bíróságon kezelt letétekről szóló 27/2003. (VII. 2.) IM rendelet (a továbbiakban: R.) 14. -a (3) bekezdésének b) pontja helyébe a következő rendelkezés lép: [A befizetési lapon fel kell tüntetni:] b) a letét fajtáját (teljesítési, őrzési, elnöki letét; óvadék), 2. Az R ai helyébe a következő rendelkezések lépnek: 46. (1) A pénz óvadékként történő átvétele iránt kérelmet nem kell előterjeszteni, a bíróság a letétbe helyezett óvadék elfogadásáról nem hoz külön határozatot. (2) Az óvadékot készpénzben a bíróság letétkezelőjénél vagy a bíróság letéti számlájára banki átutalással kell megfizetni. Ha annak feltételei a bíróságon biztosítottak, az óvadék befizetését készpénz-helyettesítő fizetőeszközzel is teljesíteni lehet. (3) Az óvadék készpénzben történő megfizetése esetén a három példányban kiállított befizetési lapon fel kell tüntetni:
2 2 a) a letét fajtáját (óvadék), b) az óvadék összegét számmal és betűvel, c) az óvadék nyilvántartási tételszámát, d) a befizetés időpontját, e) az óvadékot megállapító bíróság megnevezését, a határozat számát, jogerőre emelkedésének időpontját, f) természetes személy letevő esetében nevét, címét és személyazonosságának igazolására szolgáló okmányának számát, g) jogi személy letevő esetében elnevezését, címét, bankszámlaszámát és a nevében eljáró természetes személy nevét, személyazonosságának igazolására szolgáló okmányának számát, h) ha a letevő és annak a terheltnek a személye, akinek az érdekében az óvadékot letették különbözik, ez utóbbi nevét, címét és ha az rendelkezésre áll bankszámlaszámát, i) azt, hogy az óvadékot milyen módon kérik vissza (postai megküldés, személyesen történő átvétel a letétkezelőnél, banki átutalás), j) az óvadék átvételére jogosult személy nevét, címét és - ha az óvadék banki átutalással történő kiutalását kérik bankszámlaszámát, továbbá természetes személy jogosult esetében személyazonosságának igazolására szolgáló okmányának számát, jogi személy jogosult esetében nyilvántartási számát. (4) Az óvadék banki átutalással történő megfizetése esetén az átutalási nyomtatványon a (2) bekezdés a), b), e), g) és h) pontjaiban foglaltak mellett fel kell tüntetni: a) az átutalási megbízás keltét, b) természetes személy letevő esetében nevét, címét, személyazonosságának igazolására szolgáló okmányának számát és bankszámlaszámát, c) az óvadék átvételére jogosult személy nevét és bankszámlaszámát. 47. (1) Készpénzben történő megfizetés esetén a letétkezelő az óvadék összegét akkor veheti át, ha a letevő az óvadékot megállapító jogerős határozatot átadta, a személyazonosságát igazolta és a befizetési lapon szereplő adatokat hiánytalanul megadta, (vagy azok egyébként a letétkezelő rendelkezésére állnak). (2) A letétkezelő az óvadék készpénzben történő megfizetését a pénz átvételével egyidejűleg a befizetési lap egy példányának a letevő részére történő átadásával igazolja. A letétkezelő a befizetési lapot annak átadásakor az aláírásával és a bíróság hivatalos bélyegzőjének lenyomatával látja el. (3) Az óvadék banki átutalással történő megfizetésének igazolásával egyidejűleg a letétkezelő az óvadéknak nyilvántartási tételszámot ad. Az óvadék megfizetése akkor tekinthető igazoltnak, ha a letevő az átutalási nyomtatványon szereplő adatokat
3 3 hiánytalanul megadta (vagy azok egyébként a letétkezelő rendelkezésére állnak), az óvadék összegét a letéti számlán jóváírták és a jóváírást tartalmazó számlakivonat a letétkezelőhöz megérkezett. (4) A bíróság a Magyar Államkincstárnak a bírói letéti számlát vezető területi fiókjától minden munkanap beszerzi a számlakivonatot; ha a számlakivonat óvadék jóváírását tartalmazza, azt még ugyanazon a munkanapon eljuttatja a letétkezelőnek. (5) Ha az átutalt összeg az óvadékként megállapított összeget meghaladja, a letétkezelő a többletösszeget a visszautalással kapcsolatos költségekkel csökkentett összegben a letevő részére visszautalja. (6) A letétkezelő az óvadék banki átutalással történt megfizetéséről igazolást állít ki, melyet a letevő részére megküld. Az igazolás alakiságaira a (2) bekezdésben foglaltak az irányadók. (7) A letétbe helyezés az óvadék megfizetése (2) vagy (3) bekezdés szerinti igazolásának időpontjában jön létre. 48. (1) A letétkezelő a befizetési lap (a banki átutalással történő megfizetésről kiállított igazolás) egy példányát az óvadék megfizetésétől számított 1 órán belül átadja a kezelőirodának vagy közvetlenül a bírónak. (2) Ha a letétkezelő a befizetési lapot (a banki átutalással történő megfizetésről kiállított igazolást) a kezelőirodának adta át, a kezelőiroda azt a büntetőügy irataihoz szereli, és az iratokat 1 órán belül átadja a bírónak. 3. Az R ai helyébe a következő rendelkezések lépnek: 50. (1) A készpénzben megfizetett óvadék kiutalása postai megküldéssel, a letevő által személyesen történő átvétellel vagy banki átutalással történhet. (2) A banki átutalással megfizetett óvadék kiutalása átutalással történik. (3) A letétkezelő az óvadékot a terhelt vagy más személy (a továbbiakban együtt: az óvadék átvételére jogosult) részére utalhatja ki. (4) Eltérő rendelkezés hiányában a letétkezelő az óvadékot a terhelt részére utalja ki. Ha a terhelt teljes bizonyító erejű magánokiratba foglalt nyilatkozata szerint az óvadék átvételére más személy jogosult, az óvadékot a nyilatkozatban megjelölt személynek kell kiutalni, ha a kiutalásig a terhelt nyilatkozatát a letétkezelőnek eljuttatták. A
4 4 nyilatkozatban az óvadék átvételére jogosult személynek a 46. (4) bekezdése c) pontjában meghatározott adatait fel kell tüntetni. 51. (1) Az óvadék kiutalásáról a bíróság nem hoz külön határozatot, a letétkezelő az óvadékot az annak átvételére jogosult (örököse, jogutódja) részére az óvadék visszaadásáról rendelkező jogerős határozat alapján, a befizetési lapon (átutalási nyomtatványon) feltüntetett módon utalja ki. (2) Az óvadék átvételére jogosult a százezer forintot meghaladó összegű óvadékot személyesen akkor veheti át, ha a visszavétel iránti igényét a visszavételt két nappal megelőzően a letétkezelőnél bejelentette. 52. Ha a terhelt a Be ának (4) bekezdése alapján elvesztette a jogát az óvadék összegére, az erről szóló jogerős határozat kézhezvételét követően a letétkezelő az óvadék összegét átutalja a 39. (2) bekezdésében meghatározott számlára. 53. Ha az óvadék átvételére jogosult az óvadék visszaadása iránti kérelmét közvetlenül a letétkezelőnél terjeszti elő, a letétkezelő a kérelmet haladéktalanul továbbítja a bíróság részére. 4. (1) Ez a rendelet július 1. napján lép hatályba, rendelkezéseit a folyamatban lévő ügyekben is alkalmazni kell. (2) E rendelet hatálybalépésével egyidejűleg a bíróságon kezelt letétekről szóló 27/2003. (VII. 2.) IM rendelet és a büntetőügyekben hozott határozatok végrehajtása során a bíróságokra és egyéb szervekre háruló feladatokról szóló 9/2002. (IV. 9.) IM rendelet módosításáról szóló 31/2003. (VII. 18.) IM rendelet 1. -ának (2)-(4) bekezdései hatályukat vesztik. (3) E rendelet hatálybalépésével egyidejűleg az R ának második mondatában az elfogadásáról szó helyébe a megállapításáról szó, a 45. -ában az elfogadása szó helyébe a megállapítása szó, a 49. -ában a letevő szó helyébe a terhelt szó lép.
5 5 Indokolás A büntetőeljárásról szóló évi XIX. törvény módosításáról szóló évi LI. törvény július 1-jei hatállyal módosítja az óvadékra vonatkozó törvényi rendelkezéseket. Az új szabályozással való összhang megteremtése érdekében szükséges a bíróságon kezelt letétekről szóló 27/2003. (VII. 2.) IM rendeletnek (a továbbiakban: IM rendelet) az óvadék bírósági letétbe helyezését rendező szabályainak a módosítása. Az IM rendelet felülvizsgálatát indokolja egyrészt, hogy a korábbi szabályozástól eltérően a büntetőeljárásról szóló évi XIX. törvény (a továbbiakban: Be.) módosítása lehetővé teszi, hogy az óvadék letételére ne csak készpénzfizetéssel, hanem külön jogszabályban meghatározott módon is sor kerülhessen. Az IM rendeletet módosító igazságügyi és rendészeti miniszteri rendelet tervezete az óvadék banki átutalással történő megfizetését kívánja lehetővé tenni, figyelemmel arra, hogy ez napjainkban a pénzbeli kötelezettség teljesítésének elterjedt és kiszámítható módja, másrészt így biztosítható, hogy a gyakran milliós nagyságrendű óvadék befizetése biztonságos úton történjék. Az óvadék átutalással való megfizetése az IM rendelet új rendelkezésekkel történő kiegészítését indokolja. Így a rendelet-tervezet kimondja, hogy az átutalás esetén az átutalási nyomtatványon mely adatoknak kell szerepelniük, a bírósági letétkezelőnek az átutalással kapcsolatban milyen feladatai (az óvadék nyilvántartási tételszámának a felvétele, az átutalásról igazolás kiállítása és annak továbbítása a letevő részére, intézkedés a terhelt szabadlábra bocsátása érdekében) vannak, továbbá, hogy az óvadék túlzott összegben történő megfizetése esetén mi a követendő eljárás. A rendelet-tervezet a bíróságok feladatává teszi, hogy a letéti bankszámlakivonatokat minden munkanap szerezzék be a Magyar Államkincstár illetékes fiókjaitól, annak érdekében, hogy időszerűen megállapítsák, hogy érdekezett-e óvadék a letéti számlára. A Be. módosítása megszünteti az óvadékot letevő önálló eljárási státuszát és ennek megfelelően előírja azt is, hogy az óvadék összegét minden esetben a terhelt részére kell visszaadni. A Be-nek ez a rendelkezése ugyanakkor nem zárja ki azt, hogy a letétkezelő az óvadékot a terhelt rendelkezése alapján ténylegesen egy harmadik személy részére utalja ki. Lehetőséget kell adni ugyanis egyrészt arra, hogy a terhelt nyilatkozatával mást is feljogosíthasson az óvadék átvételére, tekintettel kell lenni másrészt arra, hogy a terhelttel kötött megállapodás alapján más személy is letétbe helyezheti az óvadékot, mely esetben annak összege ezt a személyt illeti meg. Ez utóbbi esetben tehát az óvadéki hitelezés működését akadályozná az, ha a kiutalás csak a terhelt részére történhetne. A rendelet-tervezetben ezért megváltoztatásra kerülnek az óvadék kiutalásának a szabályai oly módon, hogy abban az esetben, ha a terhelt teljes bizonyító erejű okiratban nyilatkozik arról, hogy az óvadékot másnak kell kiutalni, úgy ez alapján a letétkezelő a kiutalást a nyilatkozatban megjelölt személynek teljesíti.
6 6 Ugyancsak a Be. módosításával összhangban kerül sor az IM rendelet fogalmi felülvizsgálatára (az óvadék elfogadása helyett az óvadék megállapítása, valamint ahol az a Be. új szabályai miatt szükséges a letevő helyett a terhelt szóhasználat indokolt). Az IM rendelet új rendelkezései a Be. óvadéki szabályainak módosulásával egyidejűleg július 1. napján lépnek hatályba.